English: I'd also like to thank Simon Thomas, as Chair of the committee, for the work that he's done in bringing this Bill forward. Indeed, a number of the points that I was going to raise have already been raised by other Members. But I think it is a very important point to make - Mike Hedges has mentioned this in particular - the point about costs relating to accepting complaints orally. Because, of course, if there's going to be an increase in the number of complaints because you can make them orally, that might mean that there are costs at the outset of the process, but, in the long term, we can ensure, through this process, that public services work better and more efficiently, and so there will be savings. Invest to save, possibly - that model. I see the Cabinet Secretary is smiling, and I know that he's very keen to keep costs under control, for obvious reasons, but I think this is an issue of social justice. Many of the people who are involved regularly with public services, and who then need a system in order to make complaints and get justice, are people who need all possible support in order to ensure that they receive equitable treatment that perhaps many of us would feel more comfortable and confident doing in written form. I'd like to ask the Chair of the committee how he foresees it will be possible to inform our citizens that this new process is available to them. What kind of process will need to be put in place so that citizens know that they can make oral complaints? Also, the Chair mentioned in his statement many times, for good reasons, futureproofing - I'm not sure what that is in Welsh, but ensuring that things are futureproofed for the future in terms of technology and so forth. Of course, technology can be a good thing; it can make it easier for people to contact people in public office, in particular, but, of course, that's going to cause a lot of work if you can receive complaints through Twitter, for example. I can imagine that that could have unexpected or unwanted consequences. So, I'd like to ask, as I said, in the first place: how are we going to ensure that citizens, on the one hand, know that they have the right to make these complaints orally and have the support to do that, but, on the other hand, how are we going to keep that balance, remembering that Mr Drakeford is going to look at the costs - how are we going to ensure that costs are under control, and that we don't use technological opportunities, because that might create a situation that we don't want to see?
Welsh: Hoffwn innau hefyd ddiolch i Simon Thomas, fel Cadeirydd y pwyllgor, am y gwaith y mae wedi'i wneud yn dod â'r Bil yma ymlaen. Yn wir, mae nifer o'r pwyntiau roeddwn i'n mynd i'w codi wedi cael eu codi eisoes gan Aelodau eraill. Ond rwy'n meddwl ei fod yn bwynt pwysig i'w wneud - mae Mike Hedges wedi sôn am hyn yn enwedig - y pwynt yma ynglŷn â chostau yn ymwneud â derbyn cwynion ar lafar. Achos, wrth gwrs, os oes cynnydd yn mynd i fod yn nifer y cwynion oherwydd bod modd gwneud y cwynion ar lafar, bydd hynny efallai yn meddwl bod yna gost ar gychwyn y broses yna, ond, yn yr hir dymor, fe allwn ni sicrhau, drwy'r broses yma, fod gwasanaethau cyhoeddus yn gweithio'n well ac yn fwy effeithlon, ac felly bydd yna arbediad. 'Invest to save', efallai - y model yna. Rwy'n gweld Aelod y Cabinet yn gwenu. Rwy'n gwybod ei fod yn awyddus iawn i gadw costau o dan reolaeth, am resymau amlwg, ond rwy'n meddwl fod hyn yn fater o gyfiawnder cymdeithasol. Mae nifer o'r bobl sy'n ymwneud yn rheolaidd gyda gwasanaethau cyhoeddus, ac sydd wedyn angen system er mwyn cwyno i gael cyfiawnder, yn bobl sydd angen pob modd a chefnogaeth bosibl er mwyn sicrhau eu bod nhw'n cael triniaeth gyfartal efallai y byddai rhai ohonom ni'n teimlo'n fwy hyderus yn gwneud yn ysgrifenedig. Hoffwn i ofyn i Gadeirydd y pwyllgor sut mae fe'n rhagweld y bydd modd hysbysu ymysg ein dinasyddion ni bod y broses newydd yma ar gael iddyn nhw. Sut fath o broses bydd angen rhoi yn ei le i sicrhau bod dinasyddion yn gwybod bod modd iddyn nhw wneud cwynion ar lafar? A, hefyd, roedd y Cadeirydd wedi sôn nifer o weithiau yn ei ddatganiad ef, am resymau da iawn, ynglŷn â 'futureproof' - nid ydw i'n siŵr beth yw hynny'n Gymraeg, ond sicrhau bod pethau'n dda ar gyfer y dyfodol ynglŷn â thechnoleg ac yn y blaen. Wrth gwrs, mae technoleg yn gallu bod yn beth arbennig o dda, yn ei gwneud hi'n haws i bobl cysylltu, yn arbennig â phobl mewn swyddi cyhoeddus, ond, wrth gwrs, mae hynny'n mynd i greu lot fawr o waith os oes modd derbyn cwynion, er enghraifft, drwy Twitter. Gallaf i ddychmygu y byddai hynny, efallai, gyda canlyniadau na fyddai rhywun yn eu rhagweld neu moyn yn y lle cyntaf. So, hoffwn i ofyn, fel roeddwn i'n ei ddweud, yn y lle cyntaf: sut rydym ni'n mynd i sicrhau bod dinasyddion, ar yr un llaw, yn gwybod bod ganddyn nhw'r hawl i wneud y cwynion yma ar lafar a chael y gefnogaeth i wneud hynny, ond, ar y llaw arall, sut rydym ni'n mynd i gadw'r cydbwysedd yna, gan gofio bod Mr Drakeford yn mynd i fod yna'n edrych ar y costau - sut rydym ni'n mynd i sicrhau bod hynny'n cael eu cadw o fewn rhyw fath o reolaeth, ac ein bod ni ddim yn defnyddio cyfleoedd technolegol, achos byddai hynny efallai'n creu sefyllfa nad ydym ni eisiau ei weld?